लुधियाना| आत्मनगर सब-डिवीजन सांझ केंद्र इंचार्ज इंस्पेक्टर जसविंदर सिंह की अगुवाई में दुगरी अर्बन एस्टेट फेस-2 के एमसीएल पार्क में लोगों को पुलिस ने नो यूअर पुलिस, पीपी सांझ एप और महिलाओं के लिए शक्ति एप के बारे लोगों को जागरूक किया गया। लोगों को बताया कि इन एप्स के जरिए पंजाब के किसी भी पुलिस स्टेशन का पता, फोन नंबर और किसी भी अाला अफसर का संपर्क नंबर हासिल कर सकते हैं। शक्ति एप विशेष तौर पर महिलाओं की सुरक्षा को ध्यान में रखकर तैयार की गई है। लड़कियां इस एप को मोबाइल में डाउनलोड कर उनमें अपने नजदीकी 10 लोगों के नंबर सेव कर सकती हैं। इस मौके पर एएसआई गुरदीप सिंह, अश्वनी कुमार, कुलविंदर सिंह, प्रेम सिंह, सांझ केंद्र मुलाजिम हरप्रीत सिंह, संदीप सिंह, सुखविंदर सिंह, कर्मजीत कौर, जसविंदर कौर मौजूद रहीं।